На основу Закона о потврђивању споразума о зајму (Пројекат „Чиста енергија и енергетска ефикасности за грађане у Србији“) између Републике Србије и Међународне банке за обнову и развој („Службени гласник РС - Међународни уговориˮ, број 6/22), Уговора о суфинансирању дела програма енергетске санације породичних кућа и станова који не спадају у социјално угрожену категорију који спроводи Врање, члана 18. Правилника о суфинансирању мера енергетске санације, породичних кућа и станова у оквиру пројекта „Чиста енергија и енергетска ефикасности за грађане у Србији“(Службени гласник града Врања бр.14/24), Јавног позива за учешће директних корисника (привредних субјеката) у спровођењу мера енергетске санације породичних кућа и станова на територији града Врања и Одлуке града Врања о расписивању јавног позива за суфинансирање мера енергетске санације породичних кућа и станова које ће реализовати привредни субјекти по Јавном позиву за учешће директних корисника (привредних субјеката) у спровођењу мера енергетске санације породичних кућа и станова на територији града Врања, Градско веће расписује:

**ЈАВНИ ПОЗИВ**

**за суфинансирање мера енергетске санације породичних кућа и станова на територији градаВрања за 2024. годину**

У складу са чланом 18. Правилникарасписује се Јавни позив за суфинансирање мера енергетске санације породичних кућа и станова на територији града Врања за 2024. годину ( у даљем тексту: Јавни позив). Мере енергетске санације спроводе се кроз сарадњу са привредним субјектима који се баве производњом, услугама и радовима на енергетској санацији стамбених објеката.

Циљ спровођења мера енергетске санације породичних кућа и станова је унапређење енергетске ефикасности у стамбеном сектору и повећано коришћење обновљивих извора енергије у домаћинствима на територији града Врања.

**I. ПРЕДМЕТСУФИНАНСИРАЊA МЕРА ЕНЕРГЕТСКЕ САНАЦИЈЕ**

Предмет Јавног позива је спровођење следећих мера енергетске ефикасности:

**1) замена спољних прозора и врата и других транспарентних елемената термичког омотача**

Ова мера обухвата и пратећу опрему за прозоре/врата, као што су окапнице, прозорске даске, ролетне, капци и др, као и пратеће грађевинске радове на демонтажи и правилној монтажи прозора/врата, као што је демонтажа старих прозора/врата и одвоз на депонију, правилна монтажа прозора, обрада око прозора/врата гипс-картон плочама, глетовање, обрада ивица и кречење око прозора/врата са унутрашње стране зида*.*

1) Спољна столарија са следећим минималним техничким карактеристикама (U-коефицијент пролаза топлоте):

- U≤ 1.3 W/m2К за комплетан прозор ( када је атест рађен за цео склоп стакла и рама );

- U≤ 1.3 W/m2К за остакљење прозора и балконских врата ( када је атест рађен за транспарентнт површине );

- U≤ 1.3 W/m2К за профиле прозора и балконских врата ( када је атест рађен за рам );

- U≤ 1.6 W/m2К за врата ка негрејаним просторима;

**2) постављањe термичке изолације спољних зидова, подова на тлу и осталих делова термичког омотача према негрејаном простору**

У оквиру ове мере могуће је извршити набавку и уградњу материјала за термичку изолацију спољних зидова/подова са свим слојевима потребним за употребу као што су лепкови, рабиц мрежица, фолије, цементна кошуљица, хидроизолација, завршни слој зида или пода. Овом мером је неопходно испунити следеће критеријуме енергетске ефикасности:

- Минимална дебљина термичке изолације на спољним зидовима мора износити 10 cm, осим ако не постоји техничка могућност да се постави та дебљина изолације;

**3) постављањe термичке изолације испод кровног покривача или таванице**

У оквиру ове мере могуће је извршити и уградњу и набавку материјала за термичку изолацију крова или таванице изнад грејаног простора, Ова мера може обухватити, у случају да је оштећен кровни покривач и хидроизолациони кровни систем, и грађевинске радове на замени хидроизолације и других слојева кровног покривача, као и лимарске радове, али не и радове на замени конструктивних елемената крова.

Овом мером је неопходно испунити следеће критеријуме енергетске ефикасности:

- Минимална дебљина термичке изолације крова или таванице изнад грејаног простора мора износити 20 cm, осим ако не постоји техничка могућност да се постави та дебљина изолације;

**4) заменa постојећег грејача простора на чврсто гориво, течно горивоили електричну енергију (котао или пећ) ефикаснијим котлом на биомасу**

У оквиру ове мере могуће је извршити замену постојећег грејача простора и набавку и инсталацију ефикаснијег котла на биомасу (дрвни пелет). У примени ове мере следећи критеријум енергетске ефикасности мора бити испуњен:

- Минимални степен корисности котла на биомасу (грејач простора) (дрвни пелет) мора бити најмање 85%. Котао мора бити опремљен прописима предвиђеним функцијама сигурности и функцијом аутоматске регулације, као што је регулација температуре у разводном воду и слично;

**5) уградња топлотних пумпи**

У оквиру ове мере предвиђена је уградња следећих топлотних пумпи: топлотна пумпа ваздух-ваздух; топлотна пумпа ваздух-вода, топлотна пумпа земља-вода (са хоризонталним колекторима или са геосондама)или топлотна пумпа вода-вода. При примени ове мере није обавезна замена постојећег котла или пећи. Топлотна пумпа мора да има минимални SCOP (сезонски коефицијент грејања) према извору топлотне енергије:

- Ваздух, више од 3,4;

- Земља, више од 4,0;

- Вода, више од 4,5;

**6) заменa постојеће или уградња нове цевне мреже, грејних тела и пратећег прибора.**

Ова мера се састоји од замене/уградње: (i) електронски регулисаних циркулационих пумпи, (ii) изолације цевне мреже, (iii) грејних тела као што су радијатори, „fan-coil“апарати, цеви подног грејања и сл., (iv) система регулације и контролних уређаја (балансних вентила, разделника, регулатора протока) и, (v) уређаја за мерење топлоте, као што су калориметри. Обавезна је уградња термостатских вентила на грејним телима.Овом мером може бити обухваћена фреонска инсталације„мулти-сплит“ система са директном експанзијом, ако се вршиу комбинацији са мером из става 1, тачка 6) тј. уградњом топлотне пумпе ваздух-ваздух.Ова мера се може применити само заједно са неком од појединачних мера из става 1, тачка 4) или 5) или 6) изовог одељка или пакета који садржи наведене мере.Мера ће се суфинансирати са уделом до 50% бесповратних средстава, ако се примењује са неком од наведених појединачних мераили одговарајућим уделом у случају примене основног, стандардног или напредног пакета;

**7) уградња соларних колектора у инсталацију за централну припрему потрошне топле воде;**

**8) уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем.Снага соларних панела не може бити већа од одобрене снаге мерног места, која је наведена у рачуну за утрошену електричну енергију, а максимално до и једнако 10,8 kW;**

**9) Израда техничке документације према важећој законској регулативи**

Све наведене мере су примењиве за породичне куће, а за станове се могу применити само мере наведене под тачкама 1), 5)и 6).

Мере под тач. 6) и 9)неубрајају се у појединачне мере јер нису предвиђене за самосталну примену.

**II.КОРИСНИЦИ БЕСПОВРАТНИХ СРЕДСТАВА**

Крајњи корисници бесповратних средстава су домаћинства која станују у породичним кућама и становима (у даљем тексту: објекат).

**III. ВИСИНА БЕСПОВРАТНИХ СРЕДСТАВА**

Укупнa бесповратна средства које град Врање заједно са средствима Министарства додељује путем овог позива износе 16.400.000,00 милиона динара.

Град Врањеима право да повећа износ бесповратних средстава из става 1. овог одељка у складу са уговором о суфинансирању програма енергетске санацијe закљученим са Министарством рударства и енергетике.

За сваку од мера енергетске санације ограничена су максимална укупна средства подстицаја, а крајњи корисник је дужан да обезбеди разлику до пуног износа укупне вредности.

Максимални удеобесповратних средстава за појединачне мереиз одељка I.тач 1) – 8) Јавног позива износи до 50%од укупне вредности пројекта, а за меру из тачке 9) износи до 80%.

Поред могућности пријаве за појединачну меру/мере грађани имају могућност пријаве за један од пакета мера са вишим уделом бесповратних средстава. Предвиђена су три пакета мера: Основни, Стандардни и Напредни.Смисао Основног пакета је додатни подстицај смањењу потрошње енергије за грејање. Применом Стандардног пакета додатно се подстиче смањење загађења ваздуха и емисије СО2, док се у напредним пакету највиши удео бесповратних средстава даје за примену соларне енергије као обновљивог вида енергије. Максимални удео бесповратних средстава за пакете износи:

* Основни пакет обухвата примену најмање две мере из одељка I. тач. 1), 2) и 3) Јавног позива. За примену основног пакета мера предвиђено је одобравање бесповратних средстава крајњем кориснику до 55% од укупне вредности пројекта;
* Стандардни пакет чини Основни пакет коме је придодата мера ~~4~~) или мера 5) и/или 6) из одељкаI.Јавног позива. За примену стандардног пакета мера предвиђено је одобравање бесповратних средстава крајњем кориснику до 60% од укупне вредности пројекта*;*
* Напредни пакет чини Стандардни пакет коме је придодата мера 7)и/или 8) из одељкаI.Јавног позива. За примену напредног пакета мера предвиђено је одобравање бесповратних средстава крајњем кориснику до 65% од укупне вредности пројекта.
* За меру израде техничке документације из тачке 9)одељкаI.Јавног позива удео бесповратних средстава износи до 80% за све пакете*.*

Максимални износи бесповратних средстава по мерама енергетске ефикасности и пакетимадати су у Табели 1. и Табели 2. одвојено за породичне куће и за станове:

**Табела 1.** - Максимални износи бесповратних средстава по мерама енергетске ефикасности и пакетима **за породичне куће**

|  |  |  |  |  |  |
| --- | --- | --- | --- | --- | --- |
| МЕРЕ ЕНЕРГЕТСКЕ САНАЦИЈЕ из одељка I.Јавног позива | | МАКСИМАЛНИ ИЗНОСИ БЕСПОВРАТНИХ СРЕДСТАВА | | | |
| Појединачна мера (макс.50%) | Основни пакет (макс.55%) | Стандардни пакет (макс. 60%) | Напредни пакет (макс.65%) |
| 1) | Замена спољних прозора и врата | 200,000 | 220,000 | 240,000 | 260,000 |
| 2) | Изолација фасаде | 300,000 | 330,000 | 360,000 | 390,000 |
| 3) | Изолација крова | 170,000 | 187,000 | 204,000 | 221,000 |
| 4) | Уградња котла на пелет | 130,000 |  | 156,000 | 169,000 |
| 5) | Уградња топлотне пумпе: |  | | | |
| a) Ваздух-ваздух | 150,000 |  | 180,000 | 195,000 |
| б) Ваздух-вода | 370,000 |  | 444,000 | 481,000 |
| в) Вода-вода | 400,000 |  | 480,000 | 520,000 |
| г) Земља-вода | 400,000 |  | 480,000 | 520,000 |
| 6) \* | Замена или уградња нове инсталације | 150,000 |  | 180,000 | 195,000 |
|  |
| 7) | Уградња соларних колектора за припрему ПТВ | 160,000 |  |  | 208,000 |
| 8) | Уградња соларних панела за електричну енергију | 420,000 |  |  | 546,000 |
| 9) \*\* | Израда техничке документације: |  | | | |
| a) Идејни пројекат енергетске санације ( архитектура/машинство ) | 40,000 | 40,000 | 40,000 | 40,000 |
| б) Елаборат енергетске ефикасности пре и после енергетске санације | 40,000 | 40,000 | 40,000 | 40,000 |
| в) Технички опис и попис радова | 16,000 | 16,000 | 16,000 | 16,000 |
| г) Сертификат о енергетским својствима пре санације | 20,000 | 20,000 | 20,000 | 20,000 |
| д) Катастарско топографски план | 24,000 | 24,000 | 24,000 | 24,000 |
| ђ) Сертификат о енергетским својствима после санације | 20,000 | 20,000 | 20,000 | 20,000 |

Напомене:

\*Мера замена или уградња нове инсталације грејања не може бити примењена самостално већ искључиво уз неку од мера 4), или 5)~~,~~без обзира да ли се подноси пријава за појединачну меру/мере или пакет мера.

\*\*Мера израде техничке документације не може бити примењена самостално, већ искључиво уз неку од мера 2)-5) или 6). У том случају додељују се бесповратна средства без обзира да ли се ова мера примењује уз појединачну меру 2)- 5) или 6) или у оквиру пакета.Мера израде техничке документације може се састојати из више наведених делова а)-ђ) према важећој законској регулативи. Крајњи корисник је у обавези да достави Комисији израђену техничку документацију у електронској форми ради архивирања и извештавања Јединици за имплементацију Пројекта „Чиста енергија и енергетска ефикасности за грађане у Србији“ образовану од стране Министарства рударства и енергетике (у даљем тексту: ЈИП).

**Табела 2.** - Максимални износи бесповратних средстава по мерама енергетске ефикасности **за станове**

|  |  |  |
| --- | --- | --- |
| МЕРЕ ЕНЕРГЕТСКЕ САНАЦИЈЕ из одељка I. Јавног позива | | МАКСИМАЛНИ ИЗНОСИ БЕСПОВРАТНИХ СРЕДСТАВА |
| 1) | Замена спољних прозора и врата | 180,000 |
| 5) | Уградња топлотне пумпе | |
| Ваздух-ваздух | 150,000 |
| Ваздух-вода | 370,000 |
| 6)\* | Замена или уградња нове инсталације | 90,000 |
|
| 9)\*\* | Израда техничке документације | |
| a) Идејни пројекат енергетске санације ( архитектура/машинство ) | 40,000 |
| б) Елаборат енергетске ефикасности пре и после енергетске санације | 40,000 |
| в) Технички опис и попис радова | 16,000 |
| г) Сертификат о енергетским својствима пре санације | 20,000 |
| д) Катастарско топографски план | 24,000 |
| ђ) Сертификат о енергетским својствима после санације | 20,000 |

Напомене:

\*Меразамена или уградња нове инсталације грејања не може бити примењена самостално већ искључиво уз меру 5), када се подноси пријава за појединачну меру.

\*\*Мера израде техничке документације не може бити примењена самостално, већ искључиво уз меру5). Мера израде техничке документације може се састојати из више наведених делова а)-ђ) према важећој законској регулативи. Крајњи корисник је у обавези да достави Комисији израђену техничку документацију у електронској форми ради архивирања и извештавања ЈИП.

Износбесповратних средстава за појединачну меру или за меру укључену у пакет се израчунава на основу максималног удела бесповратних средстава (појединачна мера/мере 50%, основни пакет 55%, стандардни пакет 60% и напредни пакет 65%, израда техничке документације 80%), али не може бити већи од наведених максималних износа тих средстава по мерама и пакетима енергетске ефикасности из Табеле 1. и Табеле 2.

**IV. УСЛОВИ ЗА ДОДЕЛУ БЕСПОВРАТНИХ СРЕДСТАВА ПОДСТИЦАЈА ЗА ЕНЕРГЕТСКУ САНАЦИЈУ СТАМБЕНИХ ОБЈЕКТА**

Област енергетске ефикасности у зградарству регулисана је Законом о планирању и изградњи и пратећим правилницима.

Крајњи корисник који станује у породичној кући има право да се пријави за једну појединачну меру из тач. 1)-5), 7) и 8) одељка I. Јавног позива, максимално две појединачне мере из тач. 1)- 5)или за пакет мера из одељка III, став 5.

Крајњи корисник који станује у стану има право да се пријави за максимално две појединачне мере из тач. 1) и5)из одељкаI.Јавног позива.

За меру из поглављаI. тачкa2)Јавног позива средства подстицаја за термичку изолацију неће се одобравати за појединачне етаже стамбених објеката. Уколико стамбени објекат има два или више власника, пријаву подноси један од власника уз писану сагласност осталих власника. Сутерени чији је фасадни зид обложен каменом или сличним материјалом не морају се термички изоловати.

Двојни објекти различитих власника као и објекти у низу третирају се као засебни објекти.

За меру из поглављаI. тач. 1)Јавног позива средства ће се одобравати за замену комплетне дотрајале столарије са челичним или дрвеним профилима. Изузетно, за стамбене објекте са више етажа једног власника, средства се могу користити за замену столарије на једној или свим етажама с тим да замена столарије на свакој од етажа мора бити комплетна.

Средства се неће одобравати за набавку улазних врата стамбених објеката која нису у директној вези са грејаним простором.

Неће се одобравати додела бесповратних средстава за замену постојећих грејача простора (котао и пећ) на биомасу (пелет) новим грејачем на исти енергент.Средства се неће одобравати за енергетску санацију пословног простора или било каквог другог нестамбеног простора.

У случају једностраног раскида тројног уговора са привредним субјектом и градом Врање од стране крајњег корисника, крајњи корисник губи право поновног конкурисања за добијање бесповратних средстава у оквиру Пројекта ,,Чиста енергија и енергетска ефикасност за грађане Србије”, осим у случају када је уговор раскинут због одбијања захтева привредног субјекта да се повећа износ предрачуна из пријаве на Јавни позив или других околности које су довеле до раскида, а на које крајњи корисник није могао да утиче.

Крајњи корисник има право да поднесе само једну пријаву, при чему пријава може обухватити више појединачних објеката, на истој локацији и на истој катастарској парцели.

Крајњем кориснику се могудоделити највише два пута бесповратна средства у оквиру Пројекта „Чиста енергија и енергетска ефикасности за грађане у Србији“.

У случају смрти власника, односно подносиоца пријаве за доделу бесповратних средстава, право преузимања уговорних обавеза могу остварити законски наследници на основу оставинског решења.

Крајњи корисник је у обавези да достави податак о просечној годишњој потрошњиенергије одн. енергентау периоду пре извршене енергетске санације. Крајњи корисник је у обавези да доставља податке о просечној годишњој потрошњи енергије одн. енергента у периоду после извршене енергетске санације у току од најмање три године.

**V.УСЛОВИ ПРИЈАВЕ НА ЈАВНИ ПОЗИВ**

Право учешћа на Јавном позиву имају крајњи корисници који станују у објектимаи испуњавају следеће услове:

1. да је објекат легално изграђен;
2. да је подносилац пријаве:
   1. власник објекта, или;
   2. корисник објекта са пријавомпребивалишта на адреси објекта и приложеном писаном сагласности власника објекта;
3. да се у објектустанује током целе године;
4. да је измирио доспеле обавезе по основу пореза на имовину до тренутка подношења пријаве.

**VI. НЕПРИХВАТЉИВИ ТРОШКОВИ**

Неприхватљиви трошкови – Трошкови који неће бити финансираниовим јавним позивом су:

1. трошкови радова, набавка материјала и опрема који настану пре првог обиласка комисије за реализацију мера енергетске санације града (у даљем тесту: Комисија);
2. трошкови који су у вези са набавком опреме: царински и административни трошкови;
3. трошкови у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл;
4. рефундација трошкова за већ набављену опрему и извршене услуге (плаћене или испоручене);
5. трошкови за набавку опреме коју крајњи корисник сам производи или услуге које извршава.

Други трошкове који нису у складу са мерама енергетске санације.

**VII. ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ ПОЗИВ**

Пријава на јавни позив обавезносадржи:

1. потписан и попуњен Пријавни образац за суфинансирање мера енергетске ефикасности (Прилог 1) са попуњеним подацима о мери/пакету за који се конкурише и о стању грађевинских(фасадних) елемената и грејног система објекта;
2. доказовласништву:
   1. Извод из листа непокретности/ уговор о купопродаји/уговор о поклону/правноснажно оставинско решење или други одговарајући документ из кога се несумњиво може утврдити власник објекта,
   2. Уколико више лица имају право сусвојине на објекту, потребно је доставити изјаве сагласности свих сувласника објекта, приликом пријаве.,
3. уколико пријаву подноси корисник објекта, неопходно је да достави пријаву пребивалишта на адреси објекта који пријављује и писану сагласност власника објекта;
4. доказ о легалности објекта:
   1. Употребна дозвола, или
   2. Решење о озакоњењу, или
   3. Извод из листа непокретности из кога произилази да је објекат уписан у складу са прописима о изградњи или
   4. Уверењеодељења надлежног за имовинско-правне послове ЈЛС/извод из листа непокретности да је објекат изграђен пре доношења прописа о изградњи објекта
5. фотокопија личне карте или очитана личнакарта подносиоца пријавеи за сва физичка лица која живе на адреси објекта за коју се подноси пријава. За малолетна лица доставити фотокопије здравствених књижица;
6. фотокопију рачуна за утрошену електричну енергију у претходном месецу, ради доказа да се у пријављеном стамбеном објекту станујетоком целе године (минимална потрошња не може бити мања од 100 kWh месечно);
7. Уверење ЛПА Врање да је измирио доспеле обавезе по основу пореза на имовину до тренутка подношења пријаве;
8. предмер и предрачун/ профактура за материјал и опрему са уградњом издата од привредног субјектаса листе директних корисника (привредних субјеката) коју је објавило/ла Град Врање, издата након објављивања јавног позива, као и атесте/извештаје који доказују испуњеност минималних услова енергетске ефикасности из одељка I.;

Напомена: грађани нису у обавези да достављају документацију која је јавно доступна (нпр. Извод из листа непокретности, Уверење локалне пореске администрације).

**VIII. ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернетстраници града Врања, линк:https://vranje.org.rs/fascikla/energetska-sanacija или лично на шалтеру бр.1 у услужном центру Градске управе града Врања и садржи:

1. комплетан текст Јавног позива,
2. Прилог 1 – за грађане – Пријавни образац и образац о стању породичне куће
3. Прилог 2 – Информација о потребној техничкој докуменатацији за примену мера побољшања енергетске ефикасности и законској регулативи по којој се изводе мере енергетске санације и
4. Прилог 3 - Изјава

**IX. МЕСТО И РОК ДОСТАВЈЬАЊА ПРИЈАВА**

Јавни позив ће трајати до утрошка средстава, а најдуже до31.12.2024 године.

Попуњени, потписани и одштампани пријавни образац и документација из поглавља VII. Јавног позива достављају се у затвореној коверти са назнаком:

„ПРИЈАВА ЗА ЈАВНИ ПОЗИВза суфинансирање мера енергетске санације породичних кућа и станова на територији града Врања за 2024. годину - НЕ ОТВАРАТИ”, са пуном адресом пошиљаоца на полеђини коверте.

Пријава се предаје лично у услужном центру Градске управе града Врања. или препоручено поштом на адресу: **Краља Милана бр.1, 17501 Врање.**

**Подношење пријава започиње десетог дана од дана објављивања Јавног позива, с тим да се дан објављивања не урачуна у овај рок, а уколико десети дан од дана објављивања Јавног позива пада у недељу или други дан када се по закону не ради, пријаве се подносе првог наредног радног дана,**

Све пријаве које се поднесу пре 22.07.2024. године(навести датум) се неће узимати у разматрање.

За све додатне информације и обавештења у вези Јавног позива можете се обратити на контакт телефоне017/402-381 и 017/402-385 и електронску адресу: e-mail: [energetskasanacija@vranje.org.rs](mailto:energetskasanacija@vranje.org.rs)

Сва питања и одговори биће објављени на интернет страници Града.

**X. УТВРЂИВАЊЕ ИСПУЊЕНОСТИ УСЛОВА ЗА ДОДЕЛУ СРЕДСТАВА**

Комисија утврђује испуњеност услова за доделу бесповратних средстава на основу прегледа поднете документације из поглавља VII.Јавног позива итеренског обиласка ради увида у стање објекта и проверу података у пријави на Јавни позив.

Бесповратна средства се додељују према критеријуму редоследа пријема пријава (узима се у обзир датум и време пријема пријаве) које у складу са ставом 1. овог одељка испуњавају услове Јавног позива.

У току поступка утврђивања испуњености услова Комисија можеод подносиоца пријаве, према потреби, затражити додатну документацију и информације.

# **XI. ОДОБРАВАЊЕ БЕСПОВРАТНИХ СРЕДСТАВА ЗА ФИНАНСИРАЊЕ ПРОЈЕКАТА ЕНЕРГЕТСКЕ САНАЦИЈЕ**

Комисијарешењем утврђује испуњеност услова за доделу средстава и обавештава подносиоце пријава.

На решење из става 1. овог члана којим је утврђено да нису испуњени услови за доделу бесповратних средстава, подносилац пријаве има право приговора Комисији у року од осам дана од дана доношења решења.

Комисија је дужна да одлучи по приговорима из става 2. овог члана у року од 15 дана од дана пријема приговора.

У случају одбијања приговора из става 2. овог члана подносилац пријаве има право да поднесе приговор Градском већу града Врања у року од 8 дана од дана пријема одлуке по приговору из става 2. овог члана и о томе обавести ЈИП.

Градско веће је дужно да одлучи по приговорима из става 4. овог члана у року од 15 дана од дана пријема приговора.

Одлука градског већа је коначна.

Листа домаћинстава којима су решењем из става 1. овог члана одобрена средства за финансирање програма биће објављена на интернет страници: https://vranje.org.rs/fascikla/energetska-sanacija

**XII. НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Комисија ће обезбедити активну комуникацију са ЈИП и одговарати на захтеве у смислу обезбеђивања примене стандарда Међународне банке за обнову и развој у испуњавању обавеза јединице локалне самоуправе (градске општине) дефинисаних у следећим документима:

1. „Правилник о раду на пројекту“;
2. „План ангажовања заинтересованих страна“;
3. „План преузимања обавеза из области животне средине и социјалних питања (ESCP)“;
4. „Оквир за управљање заштитом животне средине и социјалним утицајима пројекта (ESMF)“;
5. „Контролна листа плана за управљање животном средином и социјалним питањима (ESMP)“ и
6. „Жалбени механизам за Пројекат“.

Сва документа су доступна на интернет страници Министарства: ( https://www.mre.gov.rs/tekst/2206/dokumenta.php).

Након донетог решења из поглавља XI. став 1.Јавног позивакојим се одобравају средстваза финансирање пројеката енергетске санације потписује се тројни уговори између општине/града, привредног субјекта и домаћинства о реализацији пројекта енергетске санације.

Град Врање ће вршити пренос средстава искључиво привредним субјектима,а не домаћинствима, након што домаћинствоуплати привредном субјекту целокупну своју обавезуи након завршетка реализације пројекта енергетске санације, односно након изведених радова на објекту.

Услов да се пренесу средства привредном субјекту из става 4. овог поглављаје извештај Комисије о обиласку објекта након завршених радова који треба да утврди да ли су радови изведени како је предвиђено предмером и предрачуном који је домаћинство предало приликом пријавена овај јавнипозив.

**ГРАДСКО ВЕЋЕ ГРАДА ВРАЊА,**

**број: 002128204 2024/4, дана: 08.07.2024. године**

**ПРЕДСЕДНИК**

**ГРАДСКОГ ВЕЋА,**

др Слободан Миленковић

ПРИЛОГ 1

**ПРИЈАВА**

**1.1. ЛИЧНИ ПОДАЦИ ПОДНОСИОЦА ПРИЈАВЕ**

|  |  |  |
| --- | --- | --- |
| 1. | Име и презиме |  |
| 2. | Број личне карте |  |
| 3. | ЈМБГ |  |
| 3. | Адреса (улица и број) |  |
| 5. | Поштански број |  |
| 6 | Број телефона |  |
| 7. | Адреса електронске поште - email (опционално) |  |

**1.2. ПОДАЦИ О ПРЕДМЕТНОМ ОБЈЕКТУ**

|  |  |  |  |
| --- | --- | --- | --- |
| 1. | Адреса (улица и број) |  | |
| 2. | Место |  | |
| 3. | Поштански број |  | |
| 4. | Катастарска парцела |  | |
| 5. | Тип објекта (означи) | Породична кућа |  |
| Двојна кућа или кућа у низу |  |
| Стан у стамбеној згради |  |

**2. МЕРЕ/ПАКЕТ МЕРА ЗА КОЈЕ СЕ ПРИЈАВЉУЈЕТЕ**

**2.1 МЕРЕ ЗА КОЈЕ СЕ ПРИЈАВЉУЈЕТЕ**

**ПОРОДИЧНЕ КУЋЕ**

Крајњи корисник има право да се пријави за једну појединачну меру из тач. 1)-5), 7) и 8) или максимално две појединачне мере из тач. 1)-5).

Мере под тач. 6) и 9) се не убрајају у појединачне мере јер нису предвиђене за самосталну примену.

Удео бесповратних средстава за примену појединачне мере/мера износи највише 50% од укупне вредности инвестиције, осим за израду техничке документације када износи највише 80%.

**Табела 1.** Списак појединачних мера енергетске санације ЗА ПОРОДИЧНЕ КУЋЕ **(заокружити редни број изабране мере/мера)**

|  |  |
| --- | --- |
| **1)** | заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама |
| **2)** | постављање и набавка материјала за термичку изолацију зидова, подова на тлу и осталих делова термичког омотача према негрејаном простору, осим термичке изолације за таваницу и испод кровног покривача за |
| **3)** | постављање и набавка материјала за термичку изолацију таванице и испод кровног покривача |
| **4)** | замена постојећег грејача простора на чврсто гориво, течно гориво или електричну енергију (котао или пећ) ефикаснијим котлом на биомасу |
| **5)** | уградња топлотних пумпи |
| **6)\*** | замена постојеће или уградња нове цевне мреже, грејних тела и пратећег прибора |
| **7)** | уградња соларних колектора у инсталацију за централну припрему потрошне топле воде |
| **8)** | уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем. Снага соларних панела не може бити већа од одобрене снаге мерног места, која је наведена у рачуну за утрошену електричну енергију, а максимално до и једнако 10,8 kW |
| **9)\*\*** | Израда техничке документације: |
|  | a) Идејни пројекат енергетске санације ( архитектура/машинство ) |
|  | б) Елаборат енергетске ефикасности пре и после енергетске санације |
|  | в) Технички опис и попис радова |
|  | г) Сертификат о енергетским својствима пре санације |
|  | д) Катастарско топографски план |
|  | ђ) Сертификат о енергетским својствима после санације |

\*За меру из тачке 6) се може конкурисати искључиво заједно са неком од појединачних мера под тачком 4) или 5) или пакета који садржи наведене мере. Мера ће се суфинансирати са уделом до 50% бесповратних средстава ако се примењује са неком од наведених појединачних мера.

\*\*За меру из тачке 9) се може конкурисати само заједно са неком од појединачних мера под тач. 2)-5) или тачком 6) и у оквиру пакета мера. Мера ће се суфинансирати са уделом до 80% бесповратних средстава ако се примењује са неком од наведених појединачних мера. Мера израде техничке документације може се састојати из више наведених делова а)-ђ) према важећој законској регулативи.

**СТАНОВИ**

Крајњи корисник који станују у стану има право да се пријави за максимално две појединачне мере из тач. 1) и 5).Уз меру под тач. 5) за коју се пријави, крајњи корисник има право да се пријави додатно и за меру 9) која се односи на израду техничке документације.

Мере под тач. 6) и 9) се не убрајају у појединачне мере јер нису предвиђене за самосталну примену.

Удео бесповратних средстава за примену појединачне мере/мера износи највише 50% од укупне вредности инвестиције, осим за израду техничке документације када износи највише 80%.

**Табела 2.** Списак појединачних мера енергетске санације ЗА СТАНОВЕ **(заокружити редни број изабране мере/мера)**

|  |  |
| --- | --- |
| **1)** | заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама |
| **5)** | уградња топлотних пумпи |
| **6)\*** | замена постојеће или уградња нове цевне мреже, грејних тела и пратећег прибора |
| **9)\*\*** | Израда техничке документације: |
|  | a) Идејни пројекат енергетске санације ( архитектура/машинство ) |
|  | б) Елаборат енергетске ефикасности пре и после енергетске санације |
|  | в) Технички опис и попис радова |
|  | г) Сертификат о енергетским својствима пре санације |
|  | д) Катастарско топографски план |
|  | ђ) Сертификат о енергетским својствима после санације |

\*За меру из тачке 6) се може конкурисати искључиво заједно са појединачном мером под тачком 5)). Мера ће се суфинансирати са уделом до 50% бесповратних средстава ако се примењује са наведеном појединачном мером.

\*\*За меру из тачке 9) се може конкурисати само заједно са појединачном мером под тач. 5). Мера ће се суфинансирати са уделом до 80% бесповратних средстава ако се примењује са наведеном појединачном мером. Мера израде техничке документације може се састојати из више наведених делова а)-ђ) према важећој законској регулативи.

**2.2. ПАКЕТ МЕРА ЗА КОЈИ СЕ ПРИЈАВЉУЈЕТЕ**

Крајњи корисници који станују у породичним кућама имају право да се пријаве за један од пакета мера из Табеле 3.

Уз једну од мера под тач. 4) или 5) или 6) коју заокружи крајњи корисник има право да заокружи и меру 7).

Уз једну од мера под тач. 1)-6) или 8) коју заокружи крајњи корисник има право да заокружи и меру 10).

**Табела 3.** Списак пакета са припадајућим мерама **(заокружити редни број пакета и редне бројеве мера које примењујете у оквиру изабраног пакета) – ПРИЈАВА САМО ЗА ПОРОДИЧНЕ КУЋЕ**

|  |  |  |
| --- | --- | --- |
| **I** |  | **ОСНОВНИ ПАКЕТ МЕРА** (Максимални удео бесповратних средстава до 55%)  Обухвата примену најмање две мере из тач. 1), 2) и 3) уз примену мере из тачке 10) |
|  | **1)** | заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама, |
|  | **2)** | постављање и набавка материјала за термичку изолацију зидова, подова на тлу и осталих делова термичког омотача према негрејаном простору, осим термичке изолације за таваницу и испод кровног покривача |
|  | **3**) | постављање и набавка материјала за термичку изолацију таванице и испод кровног покривача |
|  | **9)\*\*** | Израда техничке документације: |
|  |  | a) Идејни пројекат енергетске санације ( архитектура/машинство ) |
|  |  | б) Елаборат енергетске ефикасности пре и после енергетске санације |
|  |  | в) Технички опис и попис радова |
|  |  | г) Сертификат о енергетским својствима пре санације |
|  |  | д) Катастарско топографски план |
|  |  | ђ) Сертификат о енергетским својствима после санације |
| **II** |  | **СТАНДАРДНИ ПАКЕТ МЕРА** (Максимални удео бесповратних средстава до 60%)  Примена мера Основног пакета  и 4) или 5) или 6)  и/или 7) уз примену тачке 10) |
|  | **1)** | заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама |
|  | **2)** | постављање и набавка материјала за термичку изолацију зидова, подова на тлу и осталих делова термичког омотача према негрејаном простору, осим термичке изолације за таваницу и испод кровног покривача за |
|  | **3**) | постављање и набавка материјала за термичку изолацију таванице и испод кровног покривача |
|  | **4)** | замена постојећег грејача простора на чврсто гориво, течно гориво или електричну енергију (котао или пећ) ефикаснијим котлом на биомасу (дрвни пелет) |
|  | **5)** | уградња топлотних пумпи |
|  | **6)\*** | замена постојеће или уградња нове цевне мреже, грејних тела и пратећег прибора |
|  | **9)\*\*** | Израда техничке документације: |
|  |  | a) Идејни пројекат енергетске санације ( архитектура/машинство ) |
|  |  | б) Елаборат енергетске ефикасности пре и после енергетске санације |
|  |  | в) Технички опис и попис радова |
|  |  | г) Сертификат о енергетским својствима пре санације |
|  |  | д) Катастарско топографски план |
|  |  | ђ) Сертификат о енергетским својствима после санације |
| **III** |  | **НАПРЕДНИ ПАКЕТ МЕРА** (Максимални удео бесповратних средстава до 65%)  Примена мера Основног и Стандардног пакета  и 8) и/или 9)  уз примену тачке 10) уколико је предвиђена важећом законском регулативом |
|  | **1)** | заменa спољних прозора и врата и других транспарентних елемената термичког омотача са одговарајућим термичким својствима према негрејаним просторијама, |
|  | **2)** | постављање и набавка материјала за термичку изолацију зидова, подова на тлу и осталих делова термичког омотача према негрејаном простору, осим термичке изолације за таваницу и испод кровног покривача |
|  | **3**) | постављање и набавка материјала за термичку изолацију таванице и испод кровног покривача |
|  | **4)** | замена постојећег грејача простора на чврсто гориво, течно гориво или електричну енергију (котао или пећ) ефикаснијим котлом на биомасу (дрвни пелет) |
|  | **5)** | уградња топлотних пумпи |
|  | **6)\*** | замена постојеће или уградња нове цевне мреже, грејних тела и пратећег прибора |
|  | **7)** | уградња соларних колектора у инсталацију за централну припрему потрошне топле воде |
|  | **8)** | уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем. Снага соларних панела не може бити већа од одобрене снаге мерног места, која је наведена у рачуну за утрошену електричну енергију, а максимално до и једнако 10,8 kW |
|  | **9)\*\*** | Израда техничке документације: |
|  |  | a) Идејни пројекат енергетске санације ( архитектура/машинство ) |
|  |  | б) Елаборат енергетске ефикасности пре и после енергетске санације |
|  |  | в) Технички опис и попис радова |
|  |  | г) Сертификат о енергетским својствима пре санације |
|  |  | д) Катастарско топографски план |
|  |  | ђ) Сертификат о енергетским својствима после санације |

\*За меру из тачке 6) се може конкурисати искључиво заједно са неком од појединачних мера под тачком 4) или 5) или пакета који садржи наведене мере. Мера ће се суфинансирати са одговарајућим уделом у случају примене основног, стандардног или напредног пакета.

\*\*За меру из тачке 9) се може конкурисати само заједно са неком од појединачних мера под тач. 2)-5) или тачком 6) и у оквиру пакета мера. Мера ће се суфинансирати са уделом до 80% бесповратних средстава за све пакете. Мера израде техничке документације може се састојати из више наведених делова а)-ђ) према важећој законској регулативи.

**3. ТРЕНУТНО СТАЊЕ ВАШЕ ПОРОДИЧНЕ КУЋЕ/СТАНА**

|  |  |
| --- | --- |
| Површина породичне куће/стана у квадратним метрима |  |
| Број корисника који станује у породичној кући/стану |  |

|  |
| --- |
| **Постојеће стање у погледу термичке изолације породичне куће (заокружити редни број):** |
| 1. Спољни зидови и кров без термичке изолације |
| 1. Спољни зидови без а кров са термичком изолацијом |
| 1. Спољни зидови са а кров без термичке изолације |
| 1. Спољни зидови и кров са термичком изолацијом |

|  |
| --- |
| **Постојећи начин грејања (заокружити редни број):** |
| 1. Угаљ/ лож уље,/мазут |
| 1. Електрична енергија |
| 1. Дрво |
| 1. Пелет |
| 1. Даљинско грејање |
| 1. Друго (уписати) |

|  |
| --- |
| **Потрошна вода за домаћинство се греје на, само за меру из тачке 8) која се односи на уградњу соларних колектора, (заокружити редни број) :** |
| 1. Угаљ/ лож уље,/мазут |
| 1. Електрична енергија |
| 1. Дрво |
| 1. Пелет |
| 1. Даљинско грејање |
| 1. Друго (уписати) |

|  |
| --- |
| **Постојећи прозори на вашој породичној кући/стану, за примену мере из тачке 1) која се односи на замену столарије (заокружити редни број):** |
| 1. Прозор са дрвеним профилом |
| 1. Прозор са челичним профилом |

Датум:\_\_\_\_\_\_\_\_2024.год.

Потпис подносиоца захтева

---------------------------

**Прилог 2**

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације**

За потребе ефикасне реализације Програма енергетске санације потребно је да привредни субјекaт да понуду грађанима за израду техничке документације за реализацију следећих мера енергетске ефикасности

**1) замена спољних прозора и врата и других транспарентних елемената термичког омотача**

Ова мера се реализује на основу чл. 144.ЗПИ, радови за које није потребно прибављати акт надлежног органа – текуће одржавање, није потребна израда техничка документације, радови с изводе у складу са предмером и предрачуном радова.

**2) постављања термичке изолације спољних зидова, подова на тлу и осталих делова термичког омотача према негрејаном простору.**

Ова мера се реализује на основу Решења о одобрењу за извођење радова, а радови се изводе према идејном пројекту енергетске санације у складу са чланом 87., став 1. тачка 13) Правилника о садржини, начину и поступку израде и начин вршења контроле техничке документације према класи и намени објеката („Сл. гласник РС“, бр 96/2023).

**3) постављања термичке изолације испод кровног покривача или таванице**

Ова мера се реализује на основу Решења о одобрењу за извођење радова, а радови се изводе према идејном пројекту енергетске санације у складу са чланом 87., став 1. тачка 13) Правилника о садржини, начину и поступку израде и начин вршења контроле техничке документације према класи и намени објеката („Сл. гласник РС“, бр 96/2023).

**4) замене постојећег грејача простора на чврсто гориво (котао или пећ) ефикаснијим котлом на биомасу (дрвни пелет)**

Ова мера се реализује на основу Решења о одобрењу за извођење радова, а радови се изводе према идејном пројекту енергетске санације у складу са чланом 87., став 1. тачка 13) Правилника о садржини, начину и поступку израде и начин вршења контроле техничке документације према класи и намени објеката („Сл. гласник РС“, бр 96/2023).

**5) уградња топлотних пумпи.**

Ова мера се реализује на основу Решења о одобрењу за извођење радова, а радови се изводе према идејном пројекту енергетске санације у складу са чланом 87., став 1. тачка 13) Правилника о садржини, начину и поступку израде и начин вршења контроле техничке документације према класи и намени објеката („Сл. гласник РС“, бр 96/2023).

**6) замене постојеће или уградња нове цевне мреже, грејних тела и пратећег прибора.**

Ова мера се реализује, у случају замене постојеће цевне мреже, на основу чл.144.ЗПИ, радови за које није потребно прибављати акт надлежног органа –текуће одржавање, радови с изводе у складу са предмером и предрачуном радова..

У случају уградње нове цевне мреже, грејних тела и пратећег прибора, мера се реализује на основу Решења о одобрењу за извођење радова, а радови се изводе према идејном пројекту реконструкције у складу са чланом 87., став 1. тачка 13) Правилника о садржини, начину и поступку израде и начин вршења контроле техничке документације према класи и намени објеката („Сл. гласник РС“, бр 96/2023).

**7) уградња соларних колектора у инсталацију за централну припрему потрошне топле воде.**

Ова мера се реализује на основу чл.144.ЗПИ, радови за које није потребно прибављати акт надлежног органа – једноставни помоћни објекти, радови с изводе у складу са предмером и предрачуном радова.

ПРИЛОГ 3

**ИЗЈАВА**

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, број лк. \_\_\_\_\_\_\_\_\_\_\_\_\_\_\_\_\_\_,

*(име и презиме) (број личне карте)*

са ЈМБГ\_\_\_\_\_\_\_\_\_\_\_\_\_\_\_\_\_\_\_\_\_, из\_\_\_\_\_\_\_\_\_\_\_\_ ,ул.\_\_\_\_\_\_\_\_\_­­­­­­­­\_\_\_\_\_\_\_\_\_\_\_, изјављујем под пуном материјалном и кривичном одговорношћу, да нисам у радном односу, нити сам на било који други начин радно ангажован/а код привредног субјекта од кога сам прибавио/а предмер и предрачун за извођење радова.

Изјаву дајем у сврху доказивања испуњености услова ЈП за суфинансирање мера енергетске санације породичних кућа и станова на територији града Врања за 2024. годину.

**ИЗЈАВУ**

Ја \_\_\_\_\_\_\_\_\_\_\_\_\_\_\_\_\_\_\_\_(име и презиме) из \_\_\_\_\_\_\_\_\_\_\_(адреса) ЈМБГ\_\_\_\_\_\_\_\_\_\_\_ БР.ЛК\_\_\_\_\_\_\_\_\_\_ дајем сагласност граду Врању да у моје име а за потребе Јавног позива за суфинансирање мера енергетске санације породичних кућа и станова на територији града Врања за 2024. годину, може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања (Уверење локалне пореске администрације, извод из катастра непокретности и слично)

У \_\_\_\_\_\_\_\_\_\_\_\_

Дана \_\_\_\_\_\_\_\_\_ (ИМЕ И ПРЕЗИМЕ)

\_\_\_\_\_\_\_\_\_\_\_\_\_\_\_\_\_\_\_\_\_

Адреса:\_\_\_\_\_\_\_\_\_\_\_\_\_\_\_\_\_\_\_\_

ЈМБГ\_\_\_\_\_\_\_\_\_\_\_\_\_\_\_\_\_\_\_\_\_\_

БР.ЛК: \_\_\_\_\_\_\_\_\_\_\_\_\_\_\_\_\_\_\_\_

Издавалац Л.К.:\_\_\_\_\_\_\_\_\_\_\_\_\_